Nochm Kriagsend 1918 ham z Bayreith kuaz de Orbata- und Soidotnräte de Mocht iwanumma. Es kimmt zum sognannten Speckputsch,  insgesamt a kurz Intermezzo in der sonst recht biedern Ståd. Im Jåhr 1932 san de Regierungsbezirke Oba- und Mittelfrankn zsammagelegt und ois Sitz vo da Regierung Ansbach festgelegt worn. Bayreith kriagt ois kloana Ausgleich de fusionierten Landesversicherungsanstaltn Oba- und Mittlfrankn. Im Gengsatz zua da Zsammenlegung da Regierung is de Fusion nia rückgängig gemacht. 1933 is Bayreuth Gauhauptståd vom NS-Gau Bayerische Ostmark (ab 1943 Gau Bayreuth) und soi dementsprechend zu am Gauforum ausbaut wern; ersta Gauleiter war da Hans Schemm, zugleich aa Reichswalter vom NS-Lehrerbund (NSLB), der in Bayreuth sein Sitz ghabt håt. 1937 war da Anschluss an de neie Reichsautobahn. Während am zwoaten Weltkriag war in da Ståd a Außenstelle vom Konzentrationslager Flossenbürg, in dem Häftlinge an physikalischen Experimenten fia de V2 teilnehma miaßn ham. Da Enkel vom Komponisten Richard Wagner, Wieland Wagner, war da vo September 1944 bis April 1945 stellvertretender ziviler Leiter. Am 5., 8. und 11. April 1945 san bei schwaare Luftangriffe vei öffentliche Gebäude und Industrieanlagen und aa 4500 Wohnungen zerstört worn, 741 Leit findn an Doad. Am 14. April besetzt de US-Army de Ståd. Nach'm Ende vom Zwoatn Weltkriag ghert Bayreith zua Amerikanischen Besatzungszone. De amerikanische Militärverwaltung richt a DP-Lager zua Unterbringung vo Displaced Person (DP) ei. De meisten vo dene warn aus da Ukraine. Des Lager is vo da UNRRA betreut worn. 1949 is Bayreuth wieda Sitz vo da Regierung vo Oberfranken. 1951 findn de erschtn Richard-Wagner-Festspui nåch dem Kriag unta Leitung vo Wieland und Wolfgang Wagner statt. In da Nåchkriagszeit kimt's vor oim unta dem Obabuargamoasta Hans-Walter Wild duach unbegrenzten Fortschrittsglauben zua Vernichtung groaßa Teile vo da historischen Bausubstanz. 1971 beschliaßt da Bayerische Landtag de Errichtung vo da Universität Bayreith, de am 3. November 1975 ihren Vorlesungs- und Forschungsbetrieb aufnimmt. Mittlerweile studiern 10.000 Studenten in da Ståd. Im Mai 1972 ereignet si auf dem Voiksfest da Ståd des bisher foigenschwaarste Unglick mit a Achterbahn seit Ende vom zwoaten Weltkriag. A ibabesetzter Wagen a Achterbahn entgleist, mehra Leit san rausgeschleudert worn. Insgesamt sterm vier Leit, finfe san zum Teil schwaar verletzt worn.[1]